‘n Spietkop stop toe mos eendag my vriend Aubrey Golden in sy Opel Kadett wat Oom Chris en Antie Marie vir hom aangeskaf het toe hy 18 was. By ‘n Amerikaner gekoop. Hy’t gló ‘n fourway stop geskip. Ek het agterin aan die slaap geraak nadat ons by Esmé Moorcroft gaan kuier het. Ek hóór deur my slaperigheid Aubrey en die spietkop is betrokke in ‘n helse argument. Aubrey (garlic en drank op sy asem te bespeur soos gewoonlik deesdae,) insist dat hy níé die kar bestuur het nie. Spietkop: “Moenie vir sê dat ék lieg nie….ek het jou dan met my éíe oë gesien!” Dis toe dat Aubrey hom wys hy is eintlik die passasier en nie die drywer nie. Dit was toe ál die tyd 'n linkerhand stuur kar! Almal ek inkluis, lag toe heerlik diep uit ons mae uit en die spietkop wys toe vir Aubrey hy moet maar gaan wat…